ไทม์ไลน์ ผู้ป่วยโควิด-19 เสียชีวิตเพิ่ม 3 ศพล่าสุด อายุไม่มาก 35-55 ปี
ศบค. แถลงไทม์ไลน์ผู้ป่วยติดเชื้อโควิด-19 วันนี้เสียชีวิตเพิ่ม 3 ศพ รายที่ 44-46 พบประวัติยังอายุไม่มาก 35-55 ปีวันที่ 16 เมษายน 2563 นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โควิด-19 ในประเทศไทย ยอดผู้ติดเชื้อไวรัสรายใหม่ 29 ราย ผู้ป่วยยืนยันสะสม 2672 ราย ยังรักษาตัวในโรงพยาบาล 1077 ราย เสียชีวิตเพิ่ม 3 ศพ รวมเป็น 46 ศพ ดังนี้ผู้ป่วยเสียชีวิต รายที่ 44 เป็นผู้ป่วยชาย สัญชาติมาเลเซีย อายุ 55 ปี อาชีพไกด์ทัวร์ ไม่มีโรคประจำตัว แต่มีประวัติเสี่ยงคือเดินทางไปประเทศจอร์เจีย เมื่อวันที่ 13-19 มีนาคม 2563 และมีลูกทัวร์ป่วยเป็นโรคโควิด-1919 มีนาคม เดินทางกลับประเทศไทย21 มีนาคม เริ่มมีอาการป่วย29 มีนาคม ได้รับการรักษาที่โรงพยาบาลแห่งหนึ่งในกรุงเทพฯ ด้วยอาการไอ เหนื่อย ออกซิเจนในเลือดลดลงเหลือ 88% ผลเอกซเรย์ปอดพบว่า ปอดอักเสบ และผลการตรวจหาเชื้อพบว่าเป็นผู้ป่วยโควิด-19 ต่อมาอาการแย่ลงเรื่อยๆ14 เมษายน เสียชีวิตผู้ป่วยเสียชีวิต รายที่ 45 เป็นหญิง อายุ 35 ปี อาชีพพนักงานบริษัท โรคประจำตัวเบาหวาน ไขมันในเลือดสูง รักษาไม่ต่อเนื่อง20 มีนาคม มีอาการป่วย ไอ เหนื่อย ได้เข้ารับการรักษาที่โรงพยาบาลแห่งหนึ่งและได้ยากลับไปรับประทานที่บ้าน แต่อาการไม่ดีขึ้น26 มีนาคม ได้เข้ารับการรักษาตัวที่โรงพยาบาลอีกครั้ง ผลเอกซเรย์พบว่า ปอดอักเสบรุนแรง และติดเชื้อในกระแสเลือด27 มีนาคม ผลตรวจยืนยันว่าเป็นผู้ป่วยโควิด-19 มีอาการเหนื่อยมากขึ้น แพทย์ได้ใส่ท่อช่วยหายใจ แต่อาการไม่ดีขึ้น15 เมษายน เสียชีวิตผู้ป่วยเสียชีวิต รายที่ 46 เป็นชายไทย อายุ 37 ปี อาชีพรับจ้างทั่วไป ขับรถแบ็กโฮ มีโรคประจำตัวความดันโลหิตสูง ภาวะอ้วน ประวัติเสี่ยงคือ ภรรยาทำงานร้านอาหารย่านสุขุมวิท หลังจากปิดร้านได้เดินทางกลับไป จ.ปราจีนบุรี เมื่อวันที่ 18 มีนาคม 256322 มีนาคม มีอาการไข้สูง ทอนซินอักเสบ ได้เข้ารับการรักษาที่คลินิกแห่งหนึ่งใน จ.ปราจีนบุรี ระหว่างนั้นมีอาการมากขึ้น และได้รักษาที่คลินิกอีกประมาณ 4-5 ครั้ง แต่อาการก็ยังไม่ดีขึ้น แพทย์จึงแนะนำให้ไปตรวจที่โรงพยาบาล6 เมษายน เข้ารับการรักษาที่โรงพยาบาลแห่งหนึ่งใน จ.ปราจีนบุรี ด้วยอาการไข้สูง 39.1 องศา หน้ามืด แพทย์ได้ใส่ท่อช่วยหายใจ ผลการตรวจหาชื้อพบว่าเป็นผู้ป่วยโควิด-19 อาการแย่ลงเรื่อยๆ15 เมษายน เสียชีวิต.
ศบค. แถลงไทม์ไลน์ผู้ป่วยติดเชื้อโควิด-19 วันนี้เสียชีวิตเพิ่ม 3 ศพ รายที่ 44-46 พบประวัติยังอายุไม่มาก 35-55 ปี 
โควิด-19,ไวรัสโคโรนา,ไวรัสโคโรน่า,ไฮไลต์ไวรัสโคโรนา,สบค.,ผู้ป่วยโควิด-19,ผู้ป่วยโควิดรายใหม่,ข่าวทั่วไป